open-index/open-wikipedia-markdown huggingface dataset:
Live on Two Legs

**„Live on Two Legs“** – pirmasis amerikiečių alternatyvaus roko grupės „Pearl Jam“ koncertinis albumas, išleistas 1998 m. lapkričio 24 d. JAV albumas yra tapęs platininiu.

## Albumo detalės
Dainos, skambančios albume, įrašytos įvairiuose grupės koncertuose, grotuose 1998 m., ture po Šiaurės Ameriką. Gitaristas Mike McCready teigė, jog albumas buvo išleistas, nes grupė norėjo parodyti savo koncertinę jėgą. Albumas debiutavo penkioliktoje „Billboard 200“ topo vietoje ir JAV tapo platininiu.

Dainoje „Daughter“ vokalistas Eddie Vedder įterpia kelias Neil Young dainos „Rockin' in the Free World“ eilutes, taip pat kelias „Pearl Jam“ dainos „W.M.A.“ Albume pridėtas ir Neil Young dainos „Fuckin' Up“ koveris.

## Dainų sąrašas
# „Corduroy“ (Eddie Vedder, Dave Abbruzzese, Jeff Ament, Stone Gossard, Mike McCready)&nbsp;– 5:05
# „Given to Fly“ (McCready, Vedder)&nbsp;– 3:53
# „Hail, Hail“ (Gossard, Ament, McCready, Vedder)&nbsp;– 3:43
# „Daughter“/„Rockin' in the Free World“/„W.M.A.“ (Gossard, Vedder, Abbruzzese, Ament, McCready)/(Neil Young)&nbsp;– 6:47
# „Elderly Woman Behind the Counter in a Small Town“ (Vedder, Abbruzzese, Ament, Gossard, McCready)&nbsp;– 3:49
# „Untitled“ (Vedder)&nbsp;– 2:02
# „MFC“ (Vedder)&nbsp;– 2:28
# „Go“ (Abbruzzese, Vedder, Ament, Gossard, McCready)&nbsp;– 2:41
# „Red Mosquito“ (Ament, Gossard, Jack Irons, McCready, Vedder)&nbsp;– 4:02
# „Even Flow“ (Gossard, Vedder)&nbsp;– 5:17
# „Off He Goes“ (Vedder)&nbsp;– 5:42
# „Nothingman“ (Ament, Vedder)&nbsp;– 4:38
# „Do the Evolution“ (Gossard, Vedder)&nbsp;– 3:45
# „Better Man“ (Vedder)&nbsp;– 4:06
# „Black“ (Gossard, Vedder)&nbsp;– 6:55
# „Fuckin' Up“ (Young)&nbsp;– 6:17

## Kūrybinė grupė

;Pearl Jam
* Jeff Ament&nbsp;– bosinė gitara, dizainas, portretai
* Matt Cameron&nbsp;– būgnai
* Stone Gossard&nbsp;– ritminė gitara, solinė gitara, vokalas
* Mike McCready&nbsp;– solinė gitara, ritminė gitara
* Eddie Vedder&nbsp;– vokalas, gitara, dizainas

;Leidybinė grupė
* Barry Ament&nbsp;– fizainas
* Ames&nbsp;– dizainas
* Mark Atherton&nbsp;– dizainas
* John Burton, Sam Hofstedt&nbsp;– suvedimas
* Kristin Callahan, Lance Mercer&nbsp;– fotografijos
* Vito Costarella, Hatch Show Prints, Ward Sutton, Nate Williams&nbsp;– dizainas
* Brett Eliason&nbsp;– įrašymas ir suvedimas
* George Estrada&nbsp;– dizainas
* Joe Gastwirt&nbsp;– garso dizainas
* Coby Schultz&nbsp;– dizainas

## Topai

### Albumas

### Singlai
Sofo Chalvaši

**Sopho Khalvashi** (; g. 1986 m. gegužės 31 d. Batumis, Adžarija), taip pat žinoma tiesiog kaip **Sopho** – Gruzijos dainininkė, 2007 m. atstovavusi savo šaliai 2007 m. „Eurovizijos“ dainų konkurse. Jame su daina „Visionary Dream“ atlikėja finale užėmė 12 vietą.

Sopho išgarsėjo 2006 metais, Jūrmaloje vykusiame dainų konkurse „Naujoji banga“ užėmusi trečiąją vietą. Po sėkmingo dalyvavimo ji pasirašė sutartį su Rusijos agentūra „ARS“, vadovaujama rusų kompozitoriaus Igorio Krutojaus. Vėliau atlikėja gavo Imedi TV kanalo pasiūlymą vesti Gruzijos talentų šou „On Imedi’s waves“.

## Nuorodos

* Daina ''Visionary Dream''

|-
Carlos Sainz, Jr.

**Karlosas Sainsas Vaskesas de Kastras** (*Carlos Sainz Vázquez de Castro*, taip pat žinomas kaip **Karlosas Sainsas jaunesnysis**, g. 1994 m. rugsėjo 1 d.) – lenktynininkas iš Ispanijos, Pasaulio ralio ir Dakaro ralio čempiono Karloso Sainso sūnus.

Nuo 2011 m. ispanas lenktyniavo Jungtinės Karalystės ir Europos Formulės 3 čempionatuose. Tais pačiais metais jis tapo Šiaurės Europos Formulės Renault taurės nugalėtoju, o 2014 m. tapo World Series by Renault čempionu.

2014 m. lapkričio 28 d. Toro Rosso ekipa pranešė, kad Karlosas Sainsas jaunesnysis nuo 2015 m. sezono taps jų ekipos lenktynininku.

Nuo 2021 m. atstovauja Ferrari ekipai.

2022 m. liepos 3 d. Didžiosios Britanijos GP ispanas pelnė savo pirmąją pergalę Formulėje 1.

2023 m. rugsėjo 17 d. Singapūro GP ispanas pelnė savo antrąją karjeros pergalę Formulėje 1 ir antrąją kaip Scuderia Ferrari pilotas.

## Šaltiniai

## Nuorodos
* Oficiali svetainė
Charlie Hebdo

**Charlie Hebdo** – satyrinis savaitinis Prancūzijos žurnalas, spausdinantis piešinius, anekdotus, apžvalgas ir polemikas. Žurnalas save pozicionuoja kaip antirasistinį, kairiųjų pažiūrų, rašantį krikščionybės, ekstremistinės dešinės, islamo, judaizmo, politikos, kultūros ir kitomis temomis.

Pirmą kartą šis žurnalas buvo išleistas 1970 m. Po 11 metų leidyba buvo sustabdyta, bet 1992 m. vėl atnaujinta. Nuo 2009 iki žudynių redakcijoje 2015 m. žurnalo redaktoriumi buvo Stéphane Charbonnier. Žurnalas išleidžiamas kiekvieną trečiadienį, o kartais leidžiamas ir specialus numeris.

Žurnalo redakcija patyrė du teroristinius aktus – 2011 ir 2015 m. Tai buvo reakcija į žurnalo išspausdintas Mahometo iliustracijas. Paskutinio teroro akto metu žurnalo redakcijoje buvo nužudyti 10 darbuotojų, tarp jų ir redaktorius, bei 2 policininkai, saugoję redakciją.

Po 2015 m. žudynių likusi žurnalo „Charlie Hebdo“ redakcija paskelbė, kad stengsis išleisti trijų milijonų tiražo kitos savaitės numerį, lyginant su įprastu 60 000 tiražu. Ant šio numerio viršelio vėl buvo pavaizduotas pranašas Mahometas, laikantis rankose plakatą su užrašu „Je suis Charlie“, o virš jo galvos bus užrašas „Tout est Pardonné“ (*„viskas yra atleista“*). Vėliau tiražas padidintas iki 5 milijonų, kilus dideliam ažiotažui ir daugelyje pardavimų vietų pritrūkus žurnalo kopijų.

## Šaltiniai
Vytautas Bakasėnas

**Vytautas Bakasėnas** (g. 1953 m. gruodžio 18 d. Prienų rajono Skrinupio kaime) – Lietuvos gydytojas, valstybės tarnautojas.

## Biografija
1971 m. baigė Prienų vidurinę mokyklą, 1977 m. – Vilniaus universiteto Medicinos fakultetą (gydytojas higienistas, epidemiologas). 1994 m. jam suteikta aukščiausioji gydytojo epidemiologo kvalifikacinė kategorija.

Nuo 1976 m. dirbo Respublikinėje sanitarijos-epidemiologijos stotyje radiotechniku, rediologinės laboratorijos vedėju, Ypatingai pavojingų infekcijų skyriaus vedėju. 1990 m. paskirtas Respublikinio higienos centro direktoriaus pavaduotoju, 1991 m. – Respublikinio imunoprofilaktikos centro direktoriumi, 1997 m. – Užkrečiamųjų ligų profilaktikos ir kontrolės centro direktoriaus pavaduotoju.

2003–2004 m. buvo Lietuvos Respublikos vyriausiasis epidemiologas (Valstybinės visuomenės sveikatos priežiūros tarnybos prie Sveikatos apsaugos ministerijos direktoriaus pavaduotojas), nuo 2004 m. – Valstybinės visuomenės sveikatos priežiūros tarnybos prie sveikatos apsaugos ministerijos direktorius.

2012 m. lapkričio mėn. paskirtas Nacionalinio maisto ir veterinarijos rizikos vertinimo instituto direktoriaus pavaduotoju, o 2014 m. sausio mėn. – Sveikatos apsaugos ministerijos LNSS koordinavimo ir sveikatos priežiūros įstaigų valdybos direktoriumi.

Nuo 2014 m. liepos 21 d. V.Bakasėnas yra Sveikatos apsaugos ministerijos kancleris.

## Šaltiniai
Pechčevas

**Pechčevas** () – miestelis Rytų Makedonijos regione, Makedonijoje. Pechčevo savivaldybės administracinis centras. 2002 m. surašymo duomenimis, miestelyje gyveno 3 193 žmonės. Savivaldybės teritorijoje – 5 517 (2002 m. duomenis).

## Istorija
XIX a. pab. ir XX a. pr. priklausė Osmanų imperijai. 

1913 m. tapo Serbijos karalystės dalimi, kuri 1918 m. prisijungė prie Jugoslavijos karalystės. 

1941–1944 m. buvo okupuotas Bulgarijos karalystės. Po karo perleistas Jugoslavijai.

Susikūrus nepriklausomai Makedonijos valstybei tapo jos dalimi.

## Sportas
* FK Pehčevo – futbolo klubas;
* Pechčevo miesto stadionas, kurio talpa du tūkstančiai žiūrovų.

## Galerija

Pehchevo, Republic of Macedonia.jpg|Pechčevas XX a. pr.
Sv. Petar i Pavle Pehčevski (5).JPG|Šv. Petro ir Povilo bažnyčia


## Šaltiniai
Amber Bondin

**Amber Bondin** (g. 1991 m. gegužės 26 d. Kalkaroje), taip pat žinoma kaip **Amber** – Maltos dainininkė.

Atlikėja išgarsėjo, kai ji sudalyvavo „I.D.“ talentų šou, kuriame užėmė 2 vietą. 2010 metais su kūriniu „Take It Easy“ užėmė 4 vietą „Malta Hit Song Contest“ konkurse, o tais pačiais metais su kūriniu „Trid Taprezza“ nugalėjo „Konkors Kanzunetta Indipendenza“ konkurse.

2011 metais Amber dalyvavo Maltos 2011 m. „Eurovizijos“ atrankoje su kūriniais „Touch Wood“ ir „Catch 22“. Pastaroji daina finale liko 13 vietoje. 2012 metais užėmė 3 vietą su kūriniu „Answer With Your Eyes“, o 2013 ir 2014 metais užėmė 4 vietas su dainomis „In Control“ ir „Because I Have You“. 2012 m. atlikėja buvo „2012 m. Eurovizijos“ dalyvio Kurt Calleja pritariančioji vokalistė. Šiuo metu atlikėja gyvena Kalkaroje.

## Diskografija

### Singlai
* 2009: *Take it easy*
* 2010: *Trid Taprezza*
* 2011: *Catch 22*
* 2011: *Touch Wood*
* 2012: *Answer with your eyes*
* 2013: *In Control*
* 2014: *Warrior*

## Nuorodos

* 

|-
Pavol Demitra

**Pavolis Demitra** (; g. 1974 m. lapkričio 29 d., Dubnicoje prie Vaho, Slovakijoje – m. 2011 m. rugsėjo 7 d., Jaroslavlyje, Rusijoje) – Slovakijos profesionalus ledo ritulininkas, olimpietis.

## Biografija

P. Demitra pradėjo žaisti ledo ritulį Dubnicos prie Vaho klube „Spartak ZŤS“. Jis žaidė šešiolika sezonų Nacionalinėje ledo ritulio lygoje (NHL), du sezonus Slovakijos ledo ritulio lygoje ir vieną sezoną Kontinentinėje ledo ritulio lygoje (KHL). Jis buvo atakuojantis žaidėjas ir jo marškinėlių numeris buvo 38.

P. Demitra buvo vedęs žmoną Mary. Jis turėjo du vaikus, sūnų Luke ir dukterį Šakų.

2011 m. rugsėjo 7 d. P. Demitra žuvo Jaroslavlio aviakatastrofoje Rusijoje kartu su visa ledo ritulio klubo „Lokomotiv Yaroslavl“ komanda. Jo atminimui pavadintas Pavolio Demitros žiemos stadionas Trenčyne, kur jis žaidė klube HK Dukla Trenčín, pradinė mokykla Dubnicoje prie Vaho. 

## Apdovanojimai

* 2000 – buvo apdovanotas Lady Byng trofėjumi,
* 2000 – buvo apdovanotas Fair Play apdovanojimu,
* 2003 – geriausias ledo ritulio žaidėjas Slovakijoje pasak „Aukso ritulio“ apklausos ().

## Šaltiniai
Pan European Game Information

**Pan European Game Information** arba **PEGI** () – kompiuterinių žaidimų vertinimo sistema, kuri buvo įsteigta, siekiant kompiuterinių žaidimų pirkėjus informuoti kokiai konkrečiai amžiaus grupei rekomenduojamas žaidimo turinys.

## Apie

PEGI vertinimo sistema buvo sukurta, siekiant suteikti tėvams Europos valstybėse patikimą informaciją, kai jie sprendžia, ar įsigyti kompiuterinius žaidimus. 2003 m. pavasarį tam tikrą skaičių nacionalinių vertinimo nurodant amžių sistemų pakeitė ši vienintelė sistema, kuri dabar naudojama didžiojoje Europos dalyje, 30 valstybių (Austrijoje, Danijoje, Vengrijoje, Latvijoje, Norvegijoje, Slovėnijoje, Belgijoje, Estijoje, Islandijoje, Lietuvoje, Lenkijoje, Ispanijoje, Bulgarijoje, Suomijoje, Airijoje, Liuksemburge, Portugalijoje, Švedijoje, Kipre, Prancūzijoje, Izraelyje, Maltoje, Rumunijoje, Šveicarijoje, Čekijoje, Graikijoje, Italijoje, Nyderlanduose, Slovakijoje ir Jungtinėje Karalystėje).

Šią sistemą remia didieji žaidimų kompiuterių gamintojai, įskaitant „Sony“, „Microsoft“ ir „Nintendo“ bendroves, taip pat interaktyviųjų žaidimų leidėjai ir kūrėjai visoje Europoje. Vertinimo nurodant amžių sistemą sukūrė Europos interaktyviosios programinės įrangos federacija ().

### Savininkas ir administratoriai
;ISFE
PEGI sistema sukurta ir priklauso Europos interaktyviosios programinės įrangos federacijai (ISFE), įsikūrusiai Belgijoje. ISFE buvo įsteigta 1998 m., siekiant atstovauti interaktyviosios programinės įrangos sektoriaus interesus Europos Sąjungos ir tarptautinių institucijų atžvilgiu. Kasdienį sistemos valdymą ir plėtojimą ISFE patikėjo savarankiškai įmonei pavadinimu „PEGI S.A.“, kuri yra visuomeninė ne pelno siekianti organizacija.

;NICAM
NICAM (Nyderlandų garso ir vaizdo medijos klasifikavimo institutas) – viena iš dviejų nepriklausomų įstaigų, administruojančių sistemą PEGI vardu. NICAM pareigos – tikrinti, ar 3 ir 7 žaidimai atitinka PEGI kriterijus, rengti mokymus, archyvuoti PEGI žaidimus ir išduoti PEGI leidimus.

;VSC
Vaizdo standartų taryba () – antrasis PEGI administratorius, įsikūręs Jungtinėje Karalystėje (JK). VSC tikrina, ar vyresnio amžiaus grupėms skirti žaidimai, įvertinti 12, 16 ir 18 ženklais, atitinka PEGI kriterijus. VSC įsteigta kaip ne pelno siekianti organizacija, kurios tikslas – plėtoti Praktikos kodeksą, sudarytą siekiant užtikrinti aukštus vaizdo ir kompiuterinių žaidimų pramonės standartus, ir kontroliuoti jo vykdymą. VSC narystė apima visus verslo sektorius, o mažmeninės prekybos požiūriu ji atstovauja daugiau nei 10 000 mažmeninės prekybos vietų visoje JK.

## Ženklai

PEGI vertinimo nurodant amžių ženklai pateikiami pakuotės priekyje ir nugarėlėje, nurodant vieną šių amžiaus lygių: **3**, **7**, **12**, **16** ir **18**. Šiais ženklais patikimai nurodomas žaidimo turinio tinkamumas siekiant apsaugoti nepilnamečius asmenis. Vertinimo nurodant amžių sistema neatsižvelgiama į sudėtingumo lygį arba įgūdžius, kurių reikia norint žaisti žaidimą.


PEGI 3.svg
PEGI 4.svg
PEGI 6.svg
PEGI 7.svg
PEGI 12.svg
PEGI 16.svg
PEGI 18.svg



## Deskriptoriai

## Nuorodos
* Oficiali svetainė
Live at Benaroya Hall

**„Live at Benaroya Hall“** – amerikiečių alternatyvaus roko grupės „Pearl Jam“ dviejų diskų koncertinis albumas, išleistas 2003 m. spalio 22. Koncertas įrašytas „Benaroya Hall“ koncertų salėje Sietle, Vašingtone.

## Albumo detalės
Koncertas buvo pilnai akustinis ir skirtas „YouthCare,“ ne pelno siekiančiai labdaros organizacijai, įsikūrusiai Sietle. Albumas taip pat buvo išleistas ir viniliniu pavidalu. Jį sudarė riboto, 2000 kopijų, keturių vinilinių plokštelių rinkinys. Kiekvienas rinkinys buvo numeruotas ranka ir visos kopijos buvo išparduotos vos per kelias valandas.

Albumas buvo išleistas BMG leidykloje, su kuria grupė pasirašė vieno albumo kontraktą. Vėliau grupė pasirašė kontraktą su šiai leidyklai priklausančia leidykla J Records ir joje išleido albumą „Pearl Jam“. „Live at Benaroya Hall“ debiutavo 18 „Billboard 200“ topo vietoje ir per pirmą savaitę JAV buvo parduota 52,000 kopijų.

## Dainų sąrašas
;Pirmas diskas
# „Of the Girl“ (Stone Gossard)&nbsp;– 5:22
# „Low Light“ (Jeff Ament)&nbsp;– 4:18
# „Thumbing My Way“ (Eddie Vedder)&nbsp;– 4:49
# „Thin Air“ (Gossard)&nbsp;– 4:25
# „Fatal“ (Gossard)&nbsp;– 3:49
# „Nothing as It Seems“ (Ament)&nbsp;– 7:29
# „Man of the Hour“ (Vedder)&nbsp;– 3:58
# „Immortality“ (Dave Abbruzzese, Ament, Gossard, Mike McCready, Vedder)&nbsp;– 6:18
# „Off He Goes“ (Vedder)&nbsp;– 5:53
# „Around the Bend“ (Vedder)&nbsp;– 5:37
# „I Believe in Miracles“ (Dee Dee Ramone, Daniel Rey)&nbsp;– 5:29
# „Sleight of Hand“ (Ament, Vedder)&nbsp;– 5:13
# „All or None“ (Gossard, Vedder)&nbsp;– 7:42
# „Lukin“ (Vedder)&nbsp;– 2:07

;Antras diskas
# „Parting Ways“ (Vedder)&nbsp;– 5:24
# „Down“ (Gossard, McCready, Vedder)&nbsp;– 3:08
# „Encore Break“&nbsp;– 0:49
# „Can’t Keep“ (Vedder)&nbsp;– 3:15
# „Dead Man“ (Vedder)&nbsp;– 4:24
# „Masters of War“ (Bob Dylan)&nbsp;– 6:06
# „Black“ (Vedder, Gossard)&nbsp;– 7:41
# „Crazy Mary“ (Victoria Williams)&nbsp;– 7:40
# „25 Minutes to Go“ (Shel Silverstein)&nbsp;– 4:43
# „Daughter“ (Abbruzzese, Ament, Gossard, McCready, Vedder)&nbsp;– 6:30
# „Encore Break“&nbsp;– 1:06
# „Yellow Ledbetter“ (Ament, McCready, Vedder)&nbsp;– 6:01

## Kūrybinė grupė
;Pearl Jam
* Jeff Ament&nbsp;– bosinė gitara
* Matt Cameron&nbsp;– būgnai
* Stone Gossard&nbsp;– gitara
* Mike McCready&nbsp;– gitara
* Eddie Vedder&nbsp;– vokalas, gitara, ukulėlė

;Papildomi muzikantai ir leidybinė grupė
* Ed Brooks&nbsp;– garso dizainas
* John Burton&nbsp;– įrašymas
* Brett Eliason&nbsp;– suvedimas
* Boom Gaspar&nbsp;– vargonai, pianinas
* Brad Klausen&nbsp;– dizainas

## Topai
Live in NYC 12/31/92

**„Live in NYC 12/31/92“** – amerikiečių alternatyvaus roko grupės „Pearl Jam“ koncertinis albumas, išleistas 2006 m. gegužės 2 d. Jis buvo išleistas ribotu tiražu ir įsigyti galėjo tik tie, kas iš anksto užsisakė grupės albumą „Pearl Jam“ iš grupės tinklapio.

## Albumo detalės
Albume skambantis koncertas įrašytas 1992 m. gruodžio 31 d., „The Academy Theate“ koncertų salėje Niujorke. Albume skamba pagreitinta dainos „Wash“ verisja, kurios grupė daugiau nebegrojo. Į albumą nepateko Ted Nugent dainos „Stranglehold“ koveris, kurį grupė atliko koncerte. Tačiau albume skamba ankstyva dainos „Daughter“ versija, su kitokiais žodžiais, nei jos galutinėje versijoje, išleistoje albume „Vs.“ Dainos „Why Go,“ „Alone“ ir „Garden“, skambančios šiame albume, vėliau buvo pridėtos 2009 m. išleistame „Ten“ albumo perleidime „iTunes“ parduotuvėje.

Nors albumas buvo išleistas oficialiai, garso kokybė primena megėjiškus įrašus. Taip yra todėl, kad grupė tuo metu savo koncertams įrašyti vis dar naudojo paprastus, kasetinius įrašytuvus.

## Dainų sąrašas
# „Speed Wash“ (Jeff Ament, Stone Gossard, Dave Krusen, Mike McCready, Eddie Vedder)&nbsp;– 3:55
#* Pagreitinta dainos „Wash“ versija
# „Sonic Reducer“ (Gene O’Connor, David Thomas)&nbsp;– 4:04
# „Why Go“ (Vedder, Ament)&nbsp;– 4:01
# „Even Flow“ (Vedder, Gossard)&nbsp;– 5:10
# „Alone“ (Dave Abbruzzese, Ament, Gossard, McCready, Vedder)&nbsp;– 3:27
# „Garden“ (Vedder, Gossard, Ament)&nbsp;– 6:04
#* skamba dainos „Jeremy“ elementai
# „Daughter“ (Abbruzzese, Ament, Gossard, McCready, Vedder)&nbsp;– 3:56
# „Dirty Frank“ (Abbruzzese, Ament, Gossard, McCready, Vedder)&nbsp;– 4:05
# "Oceans (Vedder, Gossard, Ament)&nbsp;– 3:36
# „Alive“ (Vedder, Gossard)&nbsp;– 5:49
# „Leash“ (Abbruzzese, Ament, Gossard, McCready, Vedder)&nbsp;– 2:49
# „Porch“ (Vedder)&nbsp;– 6:44
#* skamba „Judas Priest“ dainos „Grinder“ elementai

## Kūrybinė grupė
* Dave Abbruzzese&nbsp;– būgnai
* Jeff Ament&nbsp;– bosinė gitara
* Stone Gossard&nbsp;– gitara
* Mike McCready&nbsp;– gitara
* Eddie Vedder&nbsp;– vokalas
Naugarduko vaivadija (1921–1939)

**Naugarduko vaivadija** () – Lenkijos administracinis-teritorinis vienetas, egzistavęs 1921–1939 m. dabartinės vakarų Baltarusijos teritorijoje. Sostinė Naugardukas, plotas 22966 km². Šiaurinėje jos dalyje buvo lietuvių etninių žemių.

## Istorija

Vaivadija įkurta 1921 m. vasario 19 d.

## Administracinis suskirstymas

Vaivadijai iš viso priklausė 11 apskričių. 1922 m. Dysnos, Dunilovo ir Vileikos apskritys prijungtos prie Vilniaus žemės.

## Šaltiniai

* Radzima.net:
** vaivadijos informacija Новогрудское воеводство (1923)
** apskričių informacija Новогрудское воеводство (1923)
Gediminas Varvuolis

**Gediminas Varvuolis** (g. 1970 m. kovo 8 d. Pasvalyje) – lietuvių diplomatas, buvęs Lietuvos nepaprastasis ir įgaliotasis ambasadorius nepaprastasis ir įgaliotasis ambasadorius Japonijoje (2018-2021 m.) ir Belgijoje (2013-2018 m.)

## Biografija
1993 m. baigė Vilniaus universiteto Istorijos fakultetą, 1995 m. Politikos mokslų institute Prancūzijoje įgijo DEA (antrosios pakopos studijų) diplomą.

Darbą Užsienio reikalų ministerijoje pradėjo 1995 m., Politikos departamento Vakarų Europos šalių skyriuje. 1998–2002 m. dirbo Lietuvos ambasados Prancūzijoje pirmuoju sekretoriumi.

2002 m. grįžo dirbti į URM, buvo Integracijos į NATO skyriaus pirmasis sekretorius, 2003 m. paskirtas Grėsmių analizės, krizių valdymo ir tarptautinių operacijų skyriaus vedėju, o 2005 m. – NATO skyriaus vedėju.

2005–2009 m. dirbo Lietuvos nuolatinės atstovybės prie Šiaurės Atlanto Sutarties Organizacijos ministru patarėju. 2009–2013 m. buvo URM Transatlantinio bendradarbiavimo ir saugumo politikos departamento politikos direktorius.

2013 m. spalio 2 d. paskirtas Lietuvos Respublikos nepaprastuoju ir įgaliotuoju ambasadoriumi Belgijos Karalystėje, juo dirbo iki 2018 m. sausio mėn.

Nuo 2018 m. vasario mėn. iki 2021 m. - Lietuvos ambasadorius Japonijoje.

Vedęs. Be gimtosios lietuvių moka anglų, prancūzų, rusų kalbas.

## Šaltiniai

## Nuorodos
* Straipsnis ritoja.lt apie Lietuvos ir Japonijos diplomatinius santykius

|-

|-

|-
Live at Easy Street

**„Live at Easy Street“** – amerikiečių alternatyvaus roko grupės „Pearl Jam“ koncertinis EP, išleistas 2006 m. birželio 20 d. Albume įrašytas grupės koncertas „Easy Street“ muzikos įrašų parduotuvėje Sietle, vykęs 2005 m. balandžio 29 d.

## Albumo detalės
Grupė koncertą surengė, norėdama palaikyti nepriklausomas muzikos įrašų parduotuves. Iš viso buvo atlikta šešiolika dainų, tačiau į albumą pateko tik septynios. Albumas buvo išleistas J Records leidykloje ir buvo platinamas tik nepriklausomose muzikos įrašų parduotuvėse. Jame skamba grupės „Avengers“ daina „American in Me“, „Dead Kennedys“ daina „Bleed for Me“ ir grupės „X“ daina „The New World“, kurioje kartu groja grupės bosistas John Doe.

## Dainų sąrašas
# „Intro“&nbsp;– 0:25
# „1/2 Full“ (Jeff Ament, Eddie Vedder)&nbsp;– 4:55
# „Lukin“ (Vedder)&nbsp;– 1:00
# „American in Me“ (Penelope Houston)&nbsp;– 2:04
# „Save You“ (Ament, Matt Cameron, Stone Gossard, Mike McCready, Vedder)&nbsp;– 3:43
# „Bleed for Me“ (Dead Kennedys)&nbsp;– 4:12
# „The New World“ (Exene Cervenka, John Doe) (kartu su John Doe)&nbsp;– 3:56
# „Porch“ (Vedder)&nbsp;– 7:16

## Kūrybinė grupė

;Pearl Jam
* Jeff Ament&nbsp;– bosinė gitara
* Matt Cameron&nbsp;– būgnai
* Stone Gossard&nbsp;– gitara
* Mike McCready&nbsp;– gitara
* Eddie Vedder&nbsp;– vokalas, gitara

;Papildomi muzikantai ir leidybinė grupė
* John Burton&nbsp;– suvedimas
* John Doe&nbsp;– vokalas (dainoje „The New World“)
* Brett Eliason&nbsp;– įrašymas
* Bootsy Holler&nbsp;– fotografijos
* Brad Klausen&nbsp;– dizainas
* RFI CD Mastering&nbsp;– garso dizainas
Live at Lollapalooza 2007

**„Live at Lollapalooza 2007“** – amerikiečių alternatyvaus roko grupės „Pearl Jam“ koncertinis albumas, išleistas 2007 m. rugsėjo 18 d. Jis buvo išleistas tik „iTunes“ parduotuvėje. Albume skamba grupės koncertas, vykęs 2007 m. rugpjūčio 5 d., „Lollapalooza“ festivalyje Čikagoje.

## Dainų sąrašas
# „Why Go“ (Eddie Vedder, Jeff Ament)&nbsp;– 3:27
# „Corduroy“ (Dave Abbruzzese, Ament, Stone Gossard, Mike McCready, Vedder)&nbsp;– 4:29
# „Save You“ (Ament, Matt Cameron, Gossard, McCready, Vedder)&nbsp;– 3:24
# „Do the Evolution“ (Gossard, Vedder)&nbsp;– 4:25
# „Elderly Woman Behind the Counter in a Small Town“ (Abbruzzese, Ament, Gossard, McCready, Vedder)&nbsp;– 3:10
# „Severed Hand“ (Vedder)&nbsp;– 3:47
# „Education“ (Vedder)&nbsp;– 2:40
# „Even Flow“ (Vedder, Gossard)&nbsp;– 9:40
# „Given to Fly“ (McCready, Vedder)&nbsp;– 3:27
# „World Wide Suicide“ (Vedder)&nbsp;– 7:13
# „Lukin“ (Vedder)&nbsp;– 0:50
# „Not for You“ (Abbruzzese, Ament, Gossard, McCready, Vedder)&nbsp;– 5:57
# „Daughter“/„Another Brick in the Wall (Part 2)“ (Abbruzzese, Ament, Gossard, McCready, Vedder)/(Roger Waters) &nbsp;– 5:48
# „State of Love and Trust“ (Vedder, McCready, Ament)&nbsp;– 3:22
# „Wasted Reprise“ (Gossard, Vedder)&nbsp;– 2:36
# „Alive“ (Vedder, Gossard)&nbsp;– 7:58
# „Better Man“ (Vedder)&nbsp;– 6:04
# „Crazy Mary“ (Victoria Williams)&nbsp;– 9:21
# „Life Wasted“ (Gossard, Vedder)&nbsp;– 3:46
# „Rearviewmirror“ (Abbruzzese, Ament, Gossard, McCready, Vedder)&nbsp;– 6:54
# „Rockin' in the Free World“ (Neil Young) (kartu su Ben Harper)&nbsp;– 8:44

## Kūrybinė grupė
;Pearl Jam
* Jeff Ament&nbsp;– bosinė gitara
* Matt Cameron&nbsp;– būgnai
* Stone Gossard&nbsp;– gitara
* Mike McCready&nbsp;– gitara
* Eddie Vedder&nbsp;– vokalas, gitara

;Papildomi muzikantai
* Boom Gaspar&nbsp;– vargonai, pianinas
* Ben Harper&nbsp;– vokalas (dainoje „Rockin' in the Free World“)
Live on Ten Legs

**„Live on Ten Legs“** – amerikiečių alternatyvaus roko grupės „Pearl Jam“ koncertinis albumas, išleistas 2011 m. sausio 17 d. Jame skamba dainos, įrašytos grupės koncertų metu 2003–2010 m. Tai – 1998 m. išleisto albumo „Live on Two Legs“ tęsinys.

## Dainų sąrašas

## Topai
Pearl Jam Twenty (garso takelis)

**„Pearl Jam Twenty“** (dar žinomas kaip **„PJ20“**) – amerikiečių alternatyvaus roko grupės „Pearl Jam“ koncertuose įrašytų dainų rinkinys, skirtas to paties pavadinimo filmo garso takeliui. Jis buvo išleistas 2011 m. rugsėjo 19 d. Europoje ir rugsėjo 20 d. JAV.

## Dainų sąrašas
;Pirmasis diskas

;Antrasis diskas

## Topai
9.11.2011 Toronto, Canada

**„9.11.2011 Toronto, Canada“** – amerikiečių alternatyvaus roko grupės „Pearl Jam“ koncertinis albumas, išleistas 2011 m. lapkričio 10 d. Albumas buvo išleistas tik „Google Play Music“ parduotuvėje, jį atsisiųsti buvo galima nemokamai. Albume skamba koncertas, įrašytas 2011 m. rugsėjo 11 d., „Air Canada Centre“ arenoje, Toronte, Kanadoje.

## Dainų sąrašas

## Kūrybinė grupė
;Pearl Jam
* Jeff Ament&nbsp;– bosinė gitara
* Matt Cameron&nbsp;– būgnai
* Stone Gossard&nbsp;– gitara
* Mike McCready&nbsp;– gitara
* Eddie Vedder&nbsp;– vokalas, gitara

;Papildomi muzikantai
* Boom Gaspar&nbsp;– vargonai, klavišiniai
* Neil Young&nbsp;– vokalas ir gitara (dainoje „Rockin' in the Free World“)
Podolės kunigaikštystė

**Podolės kunigaikštystė** () – LDK dalinė kunigaikštystė, su pertrūkiais gyvavusi XIV–XV amžiais Podolės istorinio regiono vakarinėje dalyje, dabartinės Ukrainos Chmelnyckio ir Vinycios srityse.

## Istorija
Podolės teritoriją nuo X a. valdė Kijevo Rusia, o nuo XII a. Haličo kunigaikštystė. Vykstant Haličo-Voluinės karams, regione įsitvirtino vyresnieji Naugarduko kunigaikščio Karijoto (Gedimino sūnaus) sūnūs. Jų pradėta giminė vadinama Karijotaičiai. Jie ėmė valdyti Podolę, nors tuo metu kunigaikštystė dar buvo nesuformuota.

1362 m. keturi broliai padėjo Algirdui mūšyje prie Mėlynųjų vandenų. Už tai 1363 m. Algirdas jų valdose oficialiai suformavo kunigaikštystę, kurią atidavė jiems valdyti. Broliai valdė kartu, nors ir rezidavo atskiruose miestuose. Podolės Kamenece rezidavo Jurijus Karijotaitis, Smotriče – Konstantinas. Aleksandras, tuo metu valdęs Voluinės Vladimirą Lenkijoje, grįžo į Podolę tik 1371 m. Teodoras tuo metu buvo Vengrijoje.

Karijotaičiai priėmė iš Lenkijos katalikų tikėjimą ir išplatino jį vietos rusėnų tarpe. Čia pasirodė dominikonai ir įkurta Podolės Kameneco vyskupija, tapusi pietryčiausiu katalikų farpostu. Kunigaikštystės sostinei suteiktos Magdeburgo teisės, prasidėjo pilių ir bažnyčių statyba.
 
1377 m. tuometinis Lenkijos ir Vengrijos karalius Liudvikas Didysis surengė labai sėkmingus žygius į Haličą. Broliai Karijotaičiai ryžosi pasiūlyti savo ištikimybės priesaiką jam, taip atsiskirdami nuo LDK. Vėliau jie labai aktyviai rėmė Jogailos sąjungą su Jadvyga, tačiau po Krėvos sutarties 1386 m. atsisakė prisiekti Jogailai ištikimybę.

Paskutinis iš brolių Karijotaičių, Teodoras, perėmė sostą broliui Konstantinui pabėgus į Vengriją. Jis sudarė sąjungą prieš Vytautą kartu su kitų kunigaikštysčių valdovais – Vladimiru (Kijevas), Kaributu (Seversko Naugardas), Švitrigaila (Vitebsko) ir Romanu (Moldavija). 1392 m. Vytautas baigė su jais karą, pasirašydamas Astravos sutartį, o 1393 m. užėmė Podolę ir išvarė iš ten Karijotaičius.

Tais metais Podolės kunigaikštystė *de facto* tapo LDK vietininkija. Vytautas čia pasodino savo vietininką, Lenkijos bajorą Spitko. Tačiau šis nepalaikė gerų santykių su Jogaila, kaip iš jo tikėjosi Lenkija. 1399 m. Spitko žuvus prie Vorsklos, Jogaila panaikino kunigaikštystę, ir perdavė jos teritorijas valdyti lenkų vietininkams. Po Žalgirio mūšio 1411 m. teritorijos vėl atiduotos LDK.

1430 m. LDK didysis kunigaikštis Švitrigaila atkūrė kunigaikštystę, kurios kunigaikščiu skelbėsi jis pats. Jam netekus sosto, Podolė perėjo Lenkijos karūnai. Čia suformuota Podolės vaivadija.

## Kunigaikščiai
* Jurijus Karijotaitis (1363-~1374), kartu su broliais Konstantinu ir Aleksandru;
* Aleksandras Karijotaitis (~1374-~1380), kartu su broliu Konstantinu;
* Konstantinas Karijotaitis (~1380-~1388), kartu su Borisu Karijotaičiu;
* Teodoras Karijotaitis (~1388-1394), kartu su Vasilijum Karijotaičiu;
* Spitko Melštenietis (1395–1399);
* Švitrigaila (1399-1430).
Konstantinas Karijotaitis

**Konstantinas Karijotaitis, Čartoriskis** (, apie 1330 m. – 1390 m. Čartoriskas) – Lietuvos Didžiosios Kunigaikštystės bajoras didikas, kunigaikštis, valstybės ir karinis veikėjas.

## Biografija

Kilęs iš Lietuvos didžiojo kunigaikščio Gedimino giminės. Tėvas Karijotas. Broliai Andrius, Dimitrijus, Jogaila, Skirgaila, Švitrigaila, Lengvenis, Aleksandras Vygantas, Kaributas, Karigaila.

Čartoriskių giminės pradininkas. 

## Šeima
Žmona Ona (*Hanna*), tačiau jos giminė nežinoma. Sūnūs Glebas Čartoriskis, Grigalius Čartoriskis, Vosylius Čartoriskis.

Voluinės Čartorisko vietininkas, kunigaikštis.

## Literatūra
* Jan Tęgowski. *Pierwsze pokolenia Giedyminowiczów*. Poznań – Wrocław 1999.
* Jan Tęgowski. *Który Konstanty – Olgierdowic czy Koriatowic – był przodkiem kniaziów Czartoryskich?*. „Europa Orientalis”, Toruń, 1996.
Šepelevičių mūšis

**Šepelevičių mūšis** – mūšis, įvykęs 1654 m. rugpjūčio 12 d., tarp Lietuvos didžiosios kunigaikštystės ir Rusijos carystės pajėgų, netoli Šepelevičių.
Sarnathas

**Sarnathas** () – miestas Indijoje, Utar Pradeše, 13 km į šiaurės rytus nuo Varanasio, netoli Gangos ir Gomati upių santakos. Sarnathas žymus kaip vienas iš svarbiausių budizmo religinių centrų – čia Buda paskelbęs savo pirmąjį pamokslą apie dharmą, kuriame išdėstęs budizmo pagrindus, čia susikūrė pirmoji budistų sangha.

Dabar Sarnathas yra svarbus piligrimystės centras, kuriame lankosi budistai ir keliautojai iš viso pasaulio. Čia stovi VI a. Dhameko stūpa, senosios Dharmaradžikos, Čaukhandi stūpos, Mulagandhakuti viharos griuvėsiai (pasakojama, kad ten liūčių laikotarpiu glausdavęsis Buda), Ašokos stulpas (apgadintas musulmonų, jo kapitelis su 4 liūtais saugomas Sarnatho muziejuje). Yra Mrigadavos parkas, kur, kaip teigiama, pirmąjį pamokslą skelbė Buda. Veikia keleto šalių budistiniai vienuolynai, archeologijos muziejus. Greta Sarnatho yra ir džainų piligrimystės vieta – 11-ojo tirthankaro Šrejanasanathos gimimo vieta ir šventykla.

## Istorija

Miestas senovėje buvo žinomas kaip ***Isipatana*** ir priklausė Magadhos valstybei. Čia iš Bodhgajos pasiekęs nušvitimą atkeliavo Sidharta Gautama, ir, kaip pasakojama, dievybių prašomas, paskelbė savo mokymą. Pirmieji 5 jo mokiniai sudarė sanghą (vienuolių bendruomenę), Buda jiems perdavė Dharmačakrapravartana sūtrą su esminiu budizmo mokymu. Vėliau pirmieji sanghos nariai ir pats Buda iškeliavo skelbdami mokymą, tačiau Isipatana ilgą laiką buvo svarbus budizmo centras. Jis ypač klestėjo valdant Ašokai, o klestėjimo viršūnę pasiekė IV–VI a., valdant Guptams. VII a. kinų piligrimas Suandzangas čia rado apie 30 vienuolynų ir 3000 vienuolių. Miestas tapo svarbiu Samatijos mokyklos centru.

XII a. Sarnathą nusiaubė musulmonai. XIX a. britų archeologas Alexander Cunningham Sarnathe atrado senosios Isipatnos griuvėsius.


File:Ancient Buddhist monasteries near Dhamekh Stupa Monument Site, Sarnath.jpg|Senoji Isipatana
File:027 Dhamekh Stupa, Sarnath (9239946602).jpg|Dhameko stūpa
File:Sarnath Stupa 13.JPG|Čaukhandi stūpa
File:Sarnath Ashoka Pillar..jpg|Ašokos stulpo liekanos
File:Dharmarajika Stupa.JPG|Dharmaradžikos stūpos liekanos
File:India-5168 - Flickr - archer10 (Dennis).jpg|Senoji Isipatana
File:Sarnath tibetan temple 1.jpg|Vadžrajanos tibietiečių vienuolynas
Joshua Crawford

**Joshua Crawford** (g. 1988 m. gegužės 11 d.) – JAV krepšininkas, rungtyniavęs Lietuvoje. 

2014-2015 metų sezoną pradėjo Slovakijoje, 2014 m. gruodžio pabaigoje persikėlė rungtyniauti į Kėdainių „Nevėžio“ ekipą. 

## Šaltiniai
Sidney Sanders Jr.

**Sidney Sanders Jr.** (g. 1992 m. balandžio 25 d.) – JAV krepšininkas, rungtyniavęs Lietuvoje. Atakuojančio stiliaus įžaidėjas. 

2014-2015 metų sezoną pradėjo Ukrainoje, 2014 m. gruodžio viduryje persikėlė rungtyniauti į Mažeikių „Mažeikių“ ekipą. 

## Šaltiniai
Arhatas

**Arhatas** ( „vertasis“) – budizme vadinamas žmogus, pasiekęs visišką išsivadavimą iš klešų ir jau šiame gyvenime ištrūkęs iš samsaros rato.

Arhato sąvoka ir idealas susidarė ankstyvojoje budizmo theravados mokykloje. Arhatais buvo laikomi išskirtiniai vienuoliai (theravadoje netikima galimybe nušvisti pasauliečiams), jau šiame gyvenime pasiekę nubudimą. Iki arhato vienuolis turi nueiti kelių pakopų kelią: tapti srotalana („įstojusiu į srautą“), toliau sakridagaminu („kuris [į samsarą] grįšiąs tik kartą“), tada *anagaminu* („negrįšiančiu [į kamaloką]“). Anagaminas laikomas pasiekęs nirvaną ir tapęs lyg buda.

Tačiau kitos budizmo mokyklos kritikavo arhato išaukštinimą: mahajanos budistai teigė, kad arhatas, pasiekęs nirvaną, turėtų padėti kitiems siekti nušvitimo (t. y., tapti bodhisatva). Madhjamika taip pat arhatus laikė netobulais, kadangi Theravados praktikos, jų manymu, nėra tobulai išlaisvinančios. Būtent dėl arhatų reikšmės galutinai išsiskyrė ankstyvosios sthaviravados ir mahasanghikos mokyklos.

## Išnašos
Martin Schulz

**Martin Schulz** (g. 1955 m. gruodžio 20 d., Hehlrate, Vokietijoje) – Vokietijos politikas, Europos Parlamento pirmininkas, SPD partijos lyderis.

Politinę karjerą pradėjo būdamas 19-os, kai tapo Vokietijos socialdemokratų partijos nariu. Sulaukęs 31-erių, išrinktas Viurseleno meru – jauniausiu šias pareigas užėmusiu politiku Šiaurės Reino-Vestfalijos žemėje. Šį darbą M. Schulz dirbo 11 metų.

Į Europos Parlamentą politikas išrinktas 1994 m., dirbo Žmogaus teisių ir Piliečių laisvių komitetuose, vėliau užėmė vadovaujančius postus Socialistų frakcijoje: 2002–2004 m. buvo jos pirmuoju vicepirmininku, 2004–2009 m. – pirmininku. Nuo 2009 m. vadovauja Europos Parlamento socialistų ir demokratų pažangiojo aljanso (S&D) frakcijai.

2012 m. sausio 17 d. išrinktas Europos Parlamento pirmininku (2,5 metų kadencijai), o 2014 m. liepos 1 d. perrinktas į šį postą. Tai pirmas kartas Europos Parlamento istorijoje, kai pirmininkas perrenkamas antrai kadencijai.

2017 m. kovo 19 d. buvo išrinktas SPD partijos lyderiu. Tai pirmas kartas partijos istorijoje, kai lyderis išrenkamas 100 % narių palaikymu .

M. Schulz vedęs, turi du vaikus. Jo pomėgiai – skaitymas, istorija ir futbolas.

## Šaltiniai


## Nuorodos
* Oficialus puslapis
James Lewis Jr.

**James Lewis Jr.** (g. 1986 m. birželio 3 d.) – JAV krepšininkas, rungtyniavęs Lietuvoje.

2013-14 metų sezoną pradėjo Alytaus „Dzūkijos“ ekipoje. Gruodžio viduryje buvo atleistas ir persikėlė rungtyniauti į Bosniją ir Hercogoviną.

## Šaltiniai
Sujungimo sutartis

**Sujungimo sutartis** – Europos Bendrijų vienos bendros Tarybos ir vienos bendros Komisijos įsteigimo sutartis. Ją 1965 m. balandžio 8 d. pasirašė Europos Bendrijų valstybių narių – Belgijos, Italijos, Liuksemburgo, Nyderlandų, Prancūzijos ir Vokietijos Federacinės Respublikos – atstovai.

## Reikšmė

Siekiant koordinuoti trijų Europos Bendrijų veiklą, sutartyje buvo numatyta, kad Europos anglių ir plieno bendrija (EAPB), Europos ekonominė bendrija (EEB) ir Europos atominės energijos bendrija (Euratomas) turės vieną bendrą Tarybą ir vieną bendrą Komisiją, taip pat numatytas bendras Bendrijų biudžetas ir bendri minėtų institucijų finansavimo būdai.

Taigi Sujungimo sutartis suformavo vienodos Europos Bendrijų institucijų sistemos pagrindus.

## Išnašos
Bryan Harrison

**Bryan Harrison** (g. 1984 m. balandžio 13 d.) – JAV krepšininkas, rungtyniavęs Lietuvoje.

2013 metais su Alytaus „Dzūkijos“ ekipa tapo NKL vicečempionu. 2014 metų birželį

## Šaltiniai
Šamatha

**Šamatha** (, ,  – „rimtis“) – budistinės meditacijos pobūdis, kurio tikslas yra nuraminti mentos veiklą ir pasiekti skaidresnę sąmonę. Tibeto budizme paprastai sujungiama į bendrą sistemą su vipasana – šamatha-vipašjana. Šamatha priklauso budizmo meditacinių praktikų sistemai, vadinamai samadhi.

Teigiama, kad šamatha praktikomis praktikuotojas gali per 2,5–3 metus nuolatinės meditacijos pasiekti tokį pasaulėvaizdį, kuris nebūtų sudarytas iš dalių. Įvaldžius šamathą galima pereiti prie kitų praktikų, tarp jų ir tantrinių.

Šamathos-vipašjanos pagalba pasiekiama pradžnia – tikrasis žinojimas apie dharmos prigimtį.
Ovidijus Varanauskas

**Ovidijus Varanauskas** (g. 1991 m. vasario 23 d. Lietuvoje, Vilniuje) – buvęs Lietuvos krepšininkas.

2015 m. sausio 12 d. pasirašė 2 metų sutartį su Utenos „Juventus" klubu pagal formulę 1+1. 2015 m. rugsėjo pradžioje pasirašė vienerių metų sutartį su Italijos Varezės „Openjobmetis“ klubu.

2018 m. rugpjūčio viduryje sugrįžo į Lietuvą ir pasirašė sutartį su Prienų „Skycop“ klubu.

2024 m. lapkričio pabaigoje nusprendė baigti karjerą dėl traumų.

## Pasiekimai
* 2015 m. BBL trečioji vieta
* 2015 m. LKL trečioji vieta
* 2016 m. BBL čempionas

## Šaltiniai
Suvestinis Europos aktas

**Suvestinis Europos aktas** () – Europos Bendrijų valstybių narių sutartis, pasirašyta 1986 m. vasario 17 d. Liuksemburge. Akte iškeltas tikslas sukurti bendrą rinką iki 1993 m. sausio 1 d. ir sukurti Europos politinio bendradarbiavimo sistemą (BUSP pradininkę).

Suvestiniu aktu šis dokumentas pavadintas todėl, kad iš pradžių tarpvyriausybinė konferencija rengė du dokumentus: Europos Bendrijų steigimo (Paryžiaus ir Romos) sutarčių pataisas ir EB valstybių bendradarbiavimo užsienio politikos srityje nuostatus. Komisijos siūlymu buvo nuspręsta abu dokumentus sujungti į vientisą tekstą.

## Priešistorė
SEA poreikis atsirado kylant nepasitenkinimui tarp Europos Bendrijų narių dėl nepakankamai laisvos prekybos tarp šių šalių. Verslo ir politikos lyderiai norėjo suderinti įstatymus tarp šalių ir išspręsti politinius skirtumus.

Sutartimi buvo siekiama sukurti bendrą rinką iki 1993 metų, todėl įstatymų leidimo procesas pakoreguotas taip, kad skatintų didesnį bendradarbiavimą tarp institucijų. Tokiu būdu Europos Parlamentas pirmą kartą įgavo „svorį“ įstatymų leidyboje, o ES Taryboje įvestas dar platesnis daugumos balsavimas. Pagal šią procedūrą, ES Taryba galėjo ne tik kvalifikuota dauguma priimti teisės akto pasiūlymą, veikdama su Parlamento parama ir pagal Komisijos siūlymą, bet ir panaikinti pasiūlyto teisės akto atmetimą Parlamente vienbalsiai jį priimdama.

## Reikšmė
Suvestinis Europos aktas buvo pirmą kartą atliktos nuoseklios Europos Bendrijų steigimo sutarčių peržiūros rezultatas. Akte iškeltas tikslas sukurti bendrą rinką iki 1993 m. sausio 1 d. ir sukurti Europos politinio bendradarbiavimo sistemą (BUSP pradininkę).

Pagrindiniai pakeitimai: siekiant sėkmingai sukurti Bendrą rinką iki 1993 m., sprendimai Taryboje pradėti dažniau priimti kvalifikuota balsų dauguma (taip vienai valstybei tapo sunkiau vetuoti siūlomą teisės aktą), sukurtos bendradarbiavimo ir pritarimo procedūros, kuriomis Parlamentui suteikiama daugiau įtakos.



## Šaltiniai
Naugardo-Severskio kunigaikščiai

**Naugardo-Severskio kunigaikščiai** – Naugardo-Severskio kunigaikštystės valdovai, nepriklausomais tapę nuo XII a. Iki 1362 m. visi jie priklausė Riurikaičių giminės atšakai, kilusiai iš kunigaikščio Olego. Ši šaka vadinosi **Olgovičiai**. 1362–1435 m. kunigaikštystę valdė Gediminaičiai, o 1454–1523 m. Šemiakinai.

Jie reziduodavo Naugarde-Severskyje.

## Olgovičiai
* Olegas Sviatoslavičius (1097–1115)
* Vsevolodas Olgovičius (1115–1127)
* Vladimiras Davidovičius (1127–1139)
* Igoris Olgovičius (1139–1146)
* Sviatoslavas Olgovičius (1146–1158)
* Sviatoslavas Vsevolodovičius Senasis (1158–1164)
* Olegas Sviatoslavičius (1164–1180)
* Igoris Sviatoslavičius (1180–1202)
* Vladimiras Igorevičius (1202–1206)
* Olegas Igorevičius (1206–?)
* Iziaslavas Vladimirovičius (?–1235)
* Tolesnė seka ginčijama

## LDK daliniai kunigaikščiai
* Kaributas (1362–1392)
* Teodoras Liubartaitis (1392–1405)
* Švitrigaila (1404–1408 ir 1420–1435)
* Ivanas Šemiakinas (1454–1471)
* Vasilijus Šemiakinas (1471–1500), 1500–1523 m. kaip Maskvos dalinis kunigaikštis
Paramita

**Paramita** (,  „tobulybė, išbaigtumas“) – budizmo sąvoka, reiškianti tam tikras tobulas savybes, kurios išvalo karmą ir padeda pasiekti nušvitimą.

Paramitos labiausiai iškeliamos Mahajanos budizme, kuriame tikslas yra tapti bodhisatva. Pagal Pradžniaparamita sūtras, Lotoso sūtrą ir dar daugelį kitų Mahajanos sūtrų yra išskiriamos 6 paramitos:
* Dana (दान *dāna*) – dosnumas;
* Šyla (शील *śīla*) – dora, tinkamas elgesys;
* Kšanti (क्षान्ति *kṣānti*) – kantrybė;
* Vyrja (वीर्य, *vīrya*) – narsa, stropumas;
* Dhjana (ध्यान, *dhyāna*) – susitelkimas, atidumas, meditacija;
* Pradžnia (प्रज्ञा, *prajñā*) – išmintis, suvokimas.

Kartais pridedamos dar 4 paramitos (10 paramitų yra žinomos Theravadoje):
* Upaja (उपाय, *upāya*) – kruopštumas, talentingumas;
* Pranidhana (प्रणिधान *praṇidhāna*) – įžadas, ryžtas, įkvėpimas;
* Bala (बल, *bala*) – dvasinė jėga, galia;
* Džniana (ज्ञान, *jñāna*) – žinios, žinojimas.
Pradžniaparamita

**Pradžniaparamita** ( – „išminties tobulybė“) – viena svarbiausių Mahajanos budizmo koncepcijų, esmiškai apibūdinanti dharmos doktriną ir tuštumą (šūnjatą), bei nurodanti bodhisatvos kelią. Budistinėje mitologijoje Pradžniaparamita vadinama šią išminties (pradžnia) tobulybę (paramita) įkūnijanti deivė (bodhisatva).

Budistinėje tradicijoje yra keletas sūtrų, vienu ar kitu lygiu aprašančių aukščiausios išminties, išpildytos pradžnios doktriną:
* Deimantinė sūtra (*Vajracchedikā-prajñāpāramitā-sūtra*)
* Širdies sūtra (*Prajñāpāramitā-hridaya-sūtra*)
* Aštuoniatūkstantinė pradžniaparamita sūtra (*Aṣṭasāhasrikā-prajñāpāramitā-sūtra*)
* Didžioji pradžniaparamita sūtra (*Mahāprajñāpāramitā-sūtra*)
* Šimtatūkstantinė pradžniaparamitasūtra (*Śatasāhasrikā-prajñāpāramitā-sūtra*)
* Dvidešimtpenkiatūkstantinė pradžniaparamita sūtra (*Pañcaviṃśatisāhasrikā-prajñāpāramitā-sūtra*)

Aštuoniatūkstantinė pradžniaparamita sūtra, atsiradusi I a. pr. m. e., laikoma pirmąja pradžniaparamita sūtra. Vėliau sūtra pildyta, komentuota, kol pasiekė 25 000, 100 000 ar 500 000 šlokų skaičių, bet savo esme nuo pirminės nesiskyrė, o tik turėjo daugiau pakartojimų, papildymų. Vėliau kaip tik pradėti kurti sutrumpinimai, tokie kaip Deimantinė ar Širdies sūtros, kurie sėkmingai paplito po Rytų Azijos šalis.

Tradicijos laikoma, kad šias sūtras sukūrė pats Buda Šakjamunis, tačiau tuo metu jos nebuvo suprastos, todėl vėliau jas perdavė bodhisatvos.

## Nuorodos
* Deimantinė sūtra (anglų k.)
* Širdies sūtra (anglų k.)
Atvaizdas

**Atvaizdas** () – grafinė reprodukcija, vaizduojanti arba įamžinanti vizualinį suvokimą, pvz., dvimatis paveikslėlis, kuris primena kokį nors daiktą – dažniausiai fizinį objektą arba asmenį – ir taip perteikia jo vaizdavimą.

Atvaizdas gali būti dvimatis, kaip antai nuotrauka, bei trimatis, kaip kad holograma. Atvaizdu gali būti laikomas daikto ar reiškinio vaizdas, susidaręs perėjus šviesos spinduliams per optinę sistemą, pvz., žmogaus akį arba optinį įtaisą, pvz., fotoaparatą, veidrodį, teleskopą, mikroskopą.

Žodis *atvaizdas* platesniąja prasme taip pat gali reikšti bet kokią meninę reprezentaciją, pvz., paveikslą.

Atvaizdas gali būti kintantis ir egzistuoti tik trumpą laiko tarpą, pvz., objekto atspindys veidrodyje ar vandenyje. Gali būti įamžintas, pvz., fotografija.

Asmens prisiminimai ar įsivaizdavimai mintyse taip pat laikomi atvaizdais. Tokie atvaizdai nebūtinai turi būti realūs; jie gali būti abstraktūs.

## Šaltiniai
Europos Sąjungos institucijos

Europos Sąjungos sutarties (suvestinė redakcija) 13 straipsnis nurodo, jog Europos Sąjungos institucijos yra šios: 
* Europos Parlamentas 
* Europos Vadovų Taryba 
* Taryba 
* Europos Komisija 
* Europos Sąjungos Teisingumo Teismas 
* Europos centrinis bankas 
* Audito Rūmai.

## Šaltiniai
Europos parlamento narys

**Europarlamentaras** – asmuo, išrinktas atstovauti savo šaliai Europos Parlamente. Europos Parlamentą sudaro 751 narys iš 28 ES šalių. Nuo 1979 m. europarlamentarai penkerių metų kadencijai renkami per tiesioginius ir visuotinius rinkimus. ES parlamento rinkimai paremti proporciniu atstovavimu, tačiau dėl konkrečios jų formos kiekviena šalis sprendžia pati. Kiekvienai šaliai tenkantis vietų Europos Parlamente skaičius skiriasi – jis nustatomas atsižvelgiant į valstybės gyventojų skaičių. Lietuvai 2014–2019 m. kadencijos Europos Parlamente atstovauja 11 europarlamentarų.

Pagal savo politines pažiūras europarlamentarai jungiasi į frakcijas. Šiuo metu Europos Parlamente jų yra septynios.
Kyle Lamonte

**Kyle Lamonte** (g. 1984 m. rugsėjo 7 d.) – JAV krepšininkas, rungtyniavęs Lietuvoje. 

2014-15 metų sezoną pradėjo Pasvalio „Pieno Žvaigždžių“ ekipoje, tačiau gruodžio viduryje buvo atleistas. Persikėlė rungtyniauti į Braziliją.
Vladas Vansevičius

**Vladas Vansevičius** (g. 1958 m. vasario 18 d.) – Lietuvos astrofizikas, profesorius, daktaras, fizinių ir technologijos mokslų centro Puslaidininkių fizikos instituto fundamentinių tyrimų skyriaus vadovas, buvęs Vilniaus universiteto Astronomijos observatorijos vedėjas.

Baigė Panevėžio Senvagės pagrindinę mokyklą.
Buvęs rutulio stūmikas.

Aktyviai dalyvauja ugdant šalies moksleivių domėjimąsi mokslu ir mokslininko profesija, rengia moksleivius Europos Sąjungos jaunųjų mokslininkų konkursams.

## Mokslinė ir pedagoginė veikla

1992 m. apgynė mokslų daktaro disertaciją „Daugiaspalvė elektronografinė žvaigždžių fotometrija“. 1993–1994 m. stažavosi Japonijos nacionalinėje observatorijoje, 1997–1999 m. ir 2003–2004 m. ėjo joje profesoriaus pareigas. 2007 m. prof. V. Vansevičius atliko habilitacijos procedūrą (darbas „Dulkėtos galaktikos Visatoje“). Profesorius vadovauja fizinių ir technologijos mokslų centro vykdomam projektui „Sudėtingų sistemų dinamika ir charakterizavimas“ (2012–2016 m.).

Profesoriaus Vlado Vansevičiaus vykdomų mokslinių tyrinėjimų tikslas yra nustatyti evoliucinius hierarchinių žvaigždžių sistemų (nuo galaktikų iki žvaigždžių spiečių) sąryšius ir charakterizuoti stochastinę savaime plintančią žvaigždėdarą galaktikų diskuose.
 
Nuo 1984 m. dėstė Vilniaus universitete, vadovavo studentų diplominiams ir kursiniams darbams, nuo 2001-ųjų iki 2023-ųjų vedė astrofizikos kursus Vilniaus universiteto Fizikos fakulteto magistrantams ir doktorantams. Vadovavo daugelio doktorantų moksliniams darbams. Jungtinės Vilniaus universiteto ir Fizikos instituto doktorantūros komisijos narys (2003–2010 m.).

2005–2006 metais tapo aukščiausiojo laipsnio valstybės stipendijos mokslininkams laureatu.
Nuo 2008 iki 2017 metų – Vilniaus universiteto astronomijos observatorijos vedėjas.

## Kitos pareigos

* Lietuvos valstybinio mokslo ir studijų fondo valdybos narys (2002–2009 m.).
* Tarptautinės astronomų sąjungos narys (nuo 2002 m.).
* Lietuvos atstovas/ekspertas ES ir Europos kosmoso agentūros aukšto lygio pareigūnų kosmoso politikos darbo grupėje (nuo 2004 m.).
* Lietuvos atstovas/ekspertas ES 6 BP „Aerospace“ ir ES 7 BP „Space“ komitetuose.
* Lietuvos mokslo tarybos Gamtos ir technikos mokslų komiteto pirmininkas (nuo 2008 m.).

## Šaltiniai
Mokslininkų nominacijos
Berkovica

**Berkovica** () – miestas bei slidinėjimo kurortas šiaurės vakarų Bulgarijoje. Berkovicos savivaldybės administracinis centras esantis Montanos srityje. 13 680 gyventojų (2014 m. duomenys).

Berkovica įsikūrusi šiaurinėje Komo viršūkalnės papėdėje (Stara Planina), išilgai Berkovicos upės. 405 m aukštyje virš jūros lygio. Miestas nutolęs 23 km nuo Montanos ir 80 km nuo Sofijos.

## Istorija
Rašytiniuose šaltiniuose pirmą kartą paminėtas 1488 m., Osmanų dokumentuose. Įkurtas netoli senos gynybinės gyvenvietės, tarp Sofijos ir Lomo. Forto ir bažnyčios liekanos buvo aptiktos į vakarus nuo dabartinio miesto.

## Miestų partnerystė
*  Dzeržinskis, Rusija
*  Zaječaras, Serbija
*  Dimitrovgradas, Serbija
## Šaltiniai
Keith Benson

**Keith Anderson Benson** (g. 1988 m. rugpjūčio 13 d.) – JAV krepšininkas, rungtyniavęs Lietuvoje.

2014–15 metų sezonui prasidėjus prisijungė prie Klaipėdos „Neptūno“ ekipos. Sutartis pasirašyta iki sezono pabaigos.

## Šaltiniai
Pratimokša

**Pratimokša** (,  „link išsilaisvinimo“) – taisyklių ir įžadų sąrašas, kurį prisiima vienuolis, tapdamas sanghos (vienuolijos) nariu. Tripitakoje pratimokša priskiriama vinajų „krepšiui“. Pratimokšą aprašantys tekstai vadinami Pratimokša sūtromis. Mahajanos budistai be pratimokšos prisiima dar ir Bodhisatvos įžadus.

Theravados pratimokšą sudaro 227 įžadai pilnai įšventintiems vienuoliams ir 311 – vienuolėms. Rytų Azijoje paplitę Dharmaguptakos mokyklos pratimokšos įžadai, nors dalis Japonijos vienuolijų priima tik Bodhisatvos įžadus, o pratimokšą – iš dalies. Tibeto budizme pratimokša perimta iš Mulasarvastivados mokyklos ir įtvirtinta Kangjur kanone.

Pratimokšos pagrindas yra 5 dorybės (*pañca-sīlāni*):
* atsisakyti žudymo;
* atsisakyti ėmimo tai, kas ne sava;
* atsisakyti netinkamų juslinių potyrių;
* atsisakyti melagingos kalbos;
* atsisakyti gėrimų, sukeliančių apsvaigimą.